প্রতিমার জন্ম দিল্লিতে। চার ভাইবোনের, অর্থাৎ বাবা-মায়ের তিন মেয়ে ও এক ছেলের মধ্যে তিনি ছিলেন দ্বিতীয়। তাঁর বাবা লক্ষ্মীচাঁদ গুপ্তা হরিয়ানার কর্ণাল জেলার আগরওয়াল পরিবারে জন্মগ্রহণ করেন এবং পেশায় তিনি ছিলেন একজন ব্যবসায়ী। তাঁর মা রেবা ছিলেন একজন বাঙালি মহিলা। নিজের বিবাহ সংক্রান্ত বিরোধিতার কারণে তাঁর পিতাকে বাড়ি ছেড়ে চলে যেতে হয়েছিল। পরে তিনি দিল্লিতে কাজ করা শুরু করেছিলেন।১৯৫৩ সালে তাঁর পরিবার গোয়াতে এবং ১৯৫৭ সালে তৎকালীন বোম্বেতে চলে আসে। নয় বছর বয়সে, তাঁকে কিছুদিনের জন্য কর্নাল জেলার একটি গ্রামে তাঁর খালার কাছে থাকতে পাঠানো হয়েছিল। সেখানে তিনি একটি স্থানীয় স্কুলে পড়াশোনা করেছিলেন। তিনি সেখান থেকে ফিরে আসার পর তাঁকে পঞ্চগণিতে অবস্থিত কিমিন্স উচ্চ বিদ্যালয়ে ভর্তি করা হয়। সেখানে তিনি তাঁর প্রাথমিক শিক্ষা লাভ করেন। তিনি বোম্বাইয়ের সেন্ট জেভিয়ার্স কলেজ থেকে স্নাতক ডিগ্রি অর্জন করেন (১৯৬৫–৬৭)।

প্রথম জীবন
নৃত্য পেশা
ব্যক্তিগত জীবন
পেশা